মেয়েটির মা জানান, মাঠে কাজ করতে গিয়েছিলেন তাঁরা। বাড়িতে একাই ছিল তাঁদের মেয়ে। সে সময় তিন ভাই লোভ দেখিয়ে মেয়েকে খেতের মধ্যে নিয়ে গিয়ে গণধর্ষণ করে। মেয়ের গোপনাঙ্গে কাঠের টুকরো ঢুকিয়ে দেয়। তার পর সেখান থেকে পালায় তিন ভাই। তিনি আরও জানান, বাড়িতে ফিরে মেয়েকে দেখতে না পেয়ে খোঁজাখুঁজি শুরু করেন। সে সময় বাড়িরই পাশে একটি খেত থেকে রক্তাক্ত অবস্থায় পড়ে থাকতে দেখেন মেয়েকে। উদ্ধার করে মেয়েটিকে জেএন মেডিক্যাল কলেজে ভর্তি করানো হলে চিকিত্সকরা সঙ্কটজনক বলে জানান। হাসপাতাল সূত্রে আরও জানানো হয়, মেয়েটির যকৃত্ও ব্যাপক ভাবে ক্ষতিগ্রস্ত হয়েছে।